Grabupė

Grabupė – upelis Lietuvoje, Šilutės rajone; Šyšos dešinysis intakas. Prasideda miške ties Gnybalais, 7,5 km į šiaurės rytus nuo Šilutės. Teka į vakarus, vėliau į pietus Lapynų miškais. Įteka į Šyšą 12,5 km nuo jos žiočių, priešais Macikus.

Didesnių intakų neturi. Vaga ištiesinta. Prie Grabupės įsikūrę Gnybalai, Kalininkai, Grabupiai.

Upėvardis kildinamas iš germanizmo grãbė („griovys“).

 Šaltiniai 

Kategorija:Šilutės rajono upės